Pater Preo rett før han ble henrettet
**Miguel Agustín Pro Juárez** (13. januar 1891 i Guadalupe i delstaten Zacatecas i Mexico, henrettet 23. november 1927 i Mexico by) var en meksikansk katolsk jesuittprest som ble henrettet uten rettergang eller dom i november 1927, fordi regjeringen mente at han i sin prestegjerning hadde trosset myndighetene under Cristerokrigen. Han ble saligkåret som martyr av pave Johannes Paul II den 25. september 1988.

Liv og virke
------------

### Bakgrunn

Miguel Pro, hvis fulle navn var José Ramón Miguel Agustín Pro Juárez, kom fra en gruvearbeiderfamilie. Han var den tredje av elleve barn. Fire av dem døde som spedbarn eller småbarn. To av hans søstre ble nonner.

### Jesuitt

Miguel Pro trådte den 10. august 1911 inn i jesuittordenen. Han avla ordensløftene 15. august 1913. Han studerte fra 1914 i USA og fra 1915 til 1920 filosofi i Granada i Spania. Fra 1922 studerte han teologi i Sarriá (Barcelona) og fra 1924 i Enghien i Belgia.

### Prest under borgerkrigen

Han ble presteviet i Enghien den 30. august 1925, og den 6. juli 1926 kom han tilbake til Mexico.

På grunn av den meksikanske revolusjon med dens forfølgelse av katolsle prester under Plutarco Elías Calles' (1924–1928) presidentskap, virket han i den katolske organisasjonen *Liga Nacional para la Defensa de la Libertad Religiosa*, som forsøkte å verge religionsfriheten. Fiendlighetene mot den katolske kirke toppet seg til slutt i en særdeles blodig borgerkrig, den såkalte *Guerra Cristera* (kristerokrigen*). Da ble også en del prester henrettet.*

På denne tiden utøvet pater Pro sin prestelige tjeneste forkledt og i undergrunnen.

### Arrest, henrettelse

Etter attentatet på general Álvaro Obregón ble han arrestert som den angivelige attentatsmann den 18. november 1927. Selv om Obregón personlig engasjerte seg for ham og vitnet om hans uskyld  – ble han henrettet den 23. november med tre andre beskyldte.

De fleste av de forfulgte prestene i Mexico holdt til på landsbygden. Pro virket i hovedstaden og ble henrettet etter personlig beslutning fra presidenten.[] På grunn av dette fikk hans død en særlig oppmerksomhet og politisk betydning.

Til hans båre og til begravelsen strømmet det tusener av sørgende. Pro ligger begravet i kirken *Sagrada Familia* i Mexico by.

Referanser
----------

1. 1 2   Encyclopædia Britannica Online, oppført som Miguel Pro Juarez, Encyclopædia Britannica Online-ID biography/Miguel-Pro-Juarez, besøkt 9. oktober 2017[Hentet fra Wikidata]
2. ↑   Ökumenisches Heiligenlexikon, oppført som Michael Augustinus Pro, Ökumenisches Heiligenlexikon ID M/Michael\_Augustinus\_Pro.html[Hentet fra Wikidata]
3. 1 2   Autorités BnF, oppført som Miguel Pro, BNF-ID 15056151h[Hentet fra Wikidata]
4. 1 2   Find a Grave, oppført som Miguel Agustin Pro, Find a Grave 8370382, besøkt 9. oktober 2017[Hentet fra Wikidata]
5. ↑  Br. Dominic, M.I.C.M. Tert. "Padre Pro, A Modern Martyr
6. ↑  Puche O.P. (utg.), José Martínez: *Nuevo Año Cristiano*, s 423
7. ↑  Biografische Daten nach Lothar Groppe (siehe Literatur) und

Litteratur
----------

* *Modern Saints* **(engelska)**. Rockford, Illinois: TAN. 1983. s. 298–311. ISBN 0-89555-222-1.

Eksterne lenker
---------------

* Br. Dominic, M.I.C.M. Tert. (7. oktober 2004). «Padre Pro, A Modern Martyr». *Catholicism.org*. Besøkt 9. oktober 2016. CS1-vedlikehold: Flere navn: forfatterliste (link)

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC
 |